Likatsin 113 (Art. 113). Xla litapakgsit nemá wan tukù xla talitayanikán xak chipalinkan skujnanin xakakapulhuwa, na wankan tukuya namá xamakantaxtinanin xpalakata namakgtakgalhayachá limakanajlit, lakxtúm, akxtitúm wa, chu xaliskalay nak ixlitlaway xtaskujut, ixmapakgsit chu xalitalhkatayaní; xla xatapatin nemá xlitlaway xpalakata tu tlawalh usu ni ixtlawalh nemá ixtanunit chu ninlá tlaway chu xla mapakgsinanin na taliwilikán. Namá xalitapatinkán na chuna litum nemá masini xla litapaksinin wa litachokgon, limapanut, xa yaj lanà wa xatapatin xa xla lakataxtutaman chu natawila xaxtum tapuwan xlakata xla xalimakuan xalakxtutaman nemá lixtlajalh xla tiku xlitayanit chu xalixkajnitlawalh chu xatakalhilh nak xatakgalhit namá tlawalh xpalakata tlawanit usu nemá nixtlawalh nemá wan litapatsin III xa likatsin 109, chu xla ni xmatlaní lilhuwanan watiya ixlaktutu nemá lixkan tlawalh chu xalakgalhinit.
Xla talitayaní Xapulataman xpalakata xa talakgalhinit xlakata xa tu tlawalh xapukinan nemá ni ixtitum, katlawa nak talakgalhi usu nak xlakgchanat xa la xachatunu, wa titum chu xalilakgchat. Xla xa chatunu natakgalhi lakgchanat xa akgtúm xalixokgonankán la xalitalhkanit nak xa kachipaxni, lipakgtá chu xa litlawanilh nemá na laní nak xla litapakgsinin.